stanford-oval/wikipedia huggingface dataset:
ท่าอากาศยานนครราชสีมา
ประวัติ > แผนปรับปรุง

ล่าสุดท่าอากาศยานนครราชสีมาได้ปรับปรุงอาคารผู้โดยสาร โดยมีการทาสีใหม่ และปรับปรุงป้ายไฟบนอาคารผู้โดยสาร
ในอดีตมีแผนปรับปรุงที่เกี่ยวกับท่าอากาศยานนครราชสีมาออกมาอยู่หลายแบบ แต่ส่วนมากจะไม่มีความคืบหน้า เช่น
พ.ศ. 2558 และ 2560 กระทรวงคมนาคมมีแผนในการใช้พื้นที่ของท่าอากาศยานนครราชสีมาเพื่อตั้งศูนย์ซ่อมอากาศยานออกมาหลายครั้ง เนื่องจากท่าอากาศยานนครราชสีมายังมีพื้นที่ที่ยังไม่ได้ใช้งานเป็นป่าร้างอีกมาก แต่ก็ล้มไปหลายครั้ง และปัจจุบันยังไม่มีอาคารศูนย์ซ่อมเครื่องบินในบริเวณท่าอากาศยาน
พ.ศ. 2561 หลังจากนิวเจนแอร์เวย์ได้ยกเลิกเที่ยวบินไป มีแผนจะนำสายการบินต่างชาติเข้ามาบินในเส้นทางท่าอากาศยานนครราชสีมา เช่นคุนหมิงแอร์ไลน์ เนื่องจากท่าอากาศยานนครราชสีมาได้รับการประกาศเป็นท่าอากาศยานศุลกากรเมื่อวันที่ 5 มีนาคม พ.ศ. 2542 แต่แผนนี้ก็ไม่ค่อยเป็นที่สนใจของคนนอกจังหวัดนครราชสีมาสักเท่าไหร่นัก และมีแผนที่จะตั้งสายการบินของตนเอง ซึ่งปัจจุบันยังไม่สามารถหาข้อสรุปได้
โดยมีการสำรวจความเห็นใน พ.ศ. 2562 ว่าชาวจังหวัดนครราชสีมาต้องการให้เปิดท่าอากาศยานนครราชสีมาถึงร้อยละ 97
ในปี พ.ศ. 2562 กรมท่าอากาศยานมีแผนที่จะให้เอกชนมาร่วมลงทุนท่าอากาศยานนครราชสีมา ร่วมกับท่าอากาศยานเพชรบูรณ์ และท่าอากาศยานบุรีรัมย์ โดยกรมท่าอากาศยานเบื้องต้นพบว่าท่าอากาศยานนครราชสีมามีความเหมาะสมกับศูนย์ซ่อมบำรุงอากาศยาน และมีทุนจีนสนใจลงทุนปรับปรุงพื้นที่ พร้อมเพิ่มความยาวรันเวย์เป็น 3,000 เมตร เพื่อให้รับเครื่องเครื่องบินขนาดใหญ่ได้ และให้ท่าอากาศยานนครราชสีมาเป็นท่าอากาศยานนานาชาติ และมีการเสนอเพิ่มเติมว่า จะมีการตกแต่งเพิ่มเติมหรือพัฒนาบริเวณโดยรอบให้ดูสวยงาม แต่ต้องรอให้อธิบดีกรมท่าอากาศยานลงมาหารือด้วยตนเอง ถึงจะมีอำนาจในการตัดสินใจว่า จะสามารถร่วมลงทุนกับจีนได้หรือไม่ พร้อมกับมีการติดต่อสายการบิน JC (Cambodia) International Airline ของกัมพูชาว่าจะให้พักเครื่องที่ท่าอากาศยานนครราชสีมา เวลาบินจากกรุงเทพฯ ไปตามเมืองต่างๆ ในกัมพูชาหรือเวียดนาม
อาคารสถานที่ > อาคารผู้โดยสาร

อาคารผู้โดยสารท่าอากาศยานนครราชสีมาเป็นอาคาร 2 ชั้น พื้นที่ใช้สอยของอาคารประมาณ 5,500 ตารางเมตร รองรับผู้โดยสารได้ 300 คนในเวลาเดียวกัน โดยชั้น 1 ให้บริการผู้โดยสารขาเข้าและขาออก มีทางออกขึ้นเครื่องบิน 1 ประตู มีบริการห้องรับรองพิเศษ และชั้น 2 เป็นสำนักงานท่าอากาศยาน และบริษัท บางกอกเอวิเอชั่นเซ็นเตอร์ จำกัด
ท่าอากาศยานนครราชสีมามีลานจอดอากาศยานขนาดกว้าง 85 เมตร และยาว 323 เมตร สามารถรองรับอากาศยานประเภทโบอิง 737 ได้ 4 ลำพร้อมกัน
อาคารสถานที่ > อาคารของโรงเรียนการบินกรุงเทพ

อาคารของโรงเรียนการบินกรุงเทพตั้งอยู่บริเวณริมถนนทางเข้าท่าอากาศยาน มีพื้นที่ประมาณ 15 ไร่ มีห้องเรียน, หอพัก 2 อาคาร รวม 200 ห้อง, ห้องประชุม, ศูนย์กีฬา และพื้นที่สันทนาการที่ทันสมัย
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ทางวิ่ง 1 เส้น มีความกว้าง 45 เมตร และมีความยาว 2,100 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 60 เมตร สามารถรองรับอากาศยานได้สูงสุดประเภทโบอิง 737
ทางขับจำนวน 2 เส้น มีความกว้างเส้นละ 23 เมตร และมีความยาวเส้นละ 320 เมตร
รายชื่อสายการบิน > การใช้งานในปัจจุบัน

ไม่มีสายการบินพาณิชย์ให้บริการ โดยมีการขนส่งทางอากาศในปี 2566 จำนวน 5,443 เที่ยวบิน ผู้โดยสารจำนวน 41 คน ส่วนใหญ่เป็นเที่ยวบินทหารเที่ยวบินฝึกบินถึง 5,264 เที่ยวบิน เที่ยวบินส่วนตัว 175 เที่ยวบิน และเช่าเหมาลำ 4 เที่ยวบิน
และปัจจุบันท่าอากาศยานนครราชสีมาได้ใช้เป็นพื้นที่เพื่อฝึกนักเรียนการบิน ของโรงเรียนการบินกรุงเทพ ของ บริษัท บางกอกเอวิเอชั่นเซ็นเตอร์ จำกัด หรือ BAC (Bangkok Aviation Center)
รายชื่อสายการบิน > สายการบินที่เคยทำการบิน

| สายการบิน | จุดหมายปลายทาง | ปีที่ทำการบิน | หมายเหตุ |
| --- | --- | --- | --- |
| การบินไทย | กรุงเทพฯ-ดอนเมือง | พ.ศ. 2540–2542, 2543–2544 | ในประเทศ |
| แอร์อันดามัน | กรุงเทพฯ-ดอนเมือง | พ.ศ. 2542–2543 | ในประเทศ |
| ไทยแอร์เอเชีย | กรุงเทพฯ-ดอนเมือง | พ.ศ. 2547 | ในประเทศ |
| แฮปปี้แอร์ | กรุงเทพฯ-สุวรรณภูมิ | พ.ศ. 2553 | ในประเทศ |
| ไทยรีเจียนัลแอร์ไลน์ | กรุงเทพฯ-สุวรรณภูมิ | พ.ศ. 2554 | ในประเทศ |
| กานต์แอร์ | เชียงใหม่ | พ.ศ. 2558 | ในประเทศ |
| นิวเจนแอร์เวย์ | กรุงเทพฯ-ดอนเมือง ภูเก็ต เชียงใหม่ | พ.ศ. 2560–2561 | ในประเทศ |
| นกแอร์ | เชียงใหม่ | พ.ศ. 2565 | ในประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 62,005 |  | 1,474 | 186.57 |
| 2545 | 30,171 |  51.34% | 1,379 | 85.30 |
| 2546 | 7,816 |  74.09% | 563 | 28.77 |
| 2547 | 11,897 |  65.56% | 175 | 0.00 |
| 2548 | 67 |  99.44% | 17 | 0.00 |
| 2549 | 45 |  32.84% | 12 | 0.00 |
| 2550 | 120 |  166.67% | 41 | 0.00 |
| 2551 | 16 |  86.67% | 5 | 0.00 |
| 2552 | 0 |  100.00% | 10 | 0.00 |
| 2553 | 941 |  | 248 | 0.71 |
| 2554 | 552 |  41.34% | 174 | 0.00 |
| 2555 | 186 |  66.30% | 131 | 0.00 |
| 2556 | 9 |  95.16% | 33 | 0.00 |
| 2557 | 41 |  355.56% | 58 | 0.00 |
| 2558 | 2,984 |  7,178.05% | 154 | 0.00 |
| 2559 | 105 |  96.48% | 89 | 0.00 |
| 2560 | 6,834 |  6,408.57% | 151 | 0.00 |
| 2561 | 10,671 |  56.15% | 190 | 0.00 |
| 2562 | 26 |  99.76% | 39 | 0.00 |
| 2563 | 0 |  100.00% | 0 | 0.00 |
การเดินทางสู่ท่าอากาศยาน

ท่าอากาศยานนครราชสีมา ตั้งอยู่ห่างจากทางหลวงแผ่นดินหมายเลข 226 เข้าไปประมาณ 7 กิโลเมตร และห่างจากตัวเมืองไปทางทิศตะวันออก ประมาณ 26 กิโลเมตร โดยการเดินทางสู่ท่าอากาศยานนครราชสีมาในปัจจุบันจะเป็นทางรถยนต์ส่วนบุคคลเท่านั้น และบริเวณหน้าอาคารผู้โดยสารจะมีลานจอดรถความจุประมาณ 150 คัน
ในปัจจุบันไม่มีการขนส่งสาธารณะที่มายังท่าอากาศยานนครราชสีมา แต่เมื่อสายการบินนิวเจนแอร์เวย์ยังทำการบินมายังท่าอากาศยานนครราชสีมา ได้มีบริการรถตู้รับส่งจากเดอะมอลล์ โคราชใช้เวลาเดินทางประมาณ 30 นาที และบริการรถตู้รับส่งจากเซ็นทรัลพลาซา นครราชสีมา โดยมีรถคอยบริการรับส่งทุกไฟล์ทที่ขึ้น-ลงที่ท่าอากาศยาน และบริการแท็กซี่มิเตอร์
ดูเพิ่ม

ท่าอากาศยานกองบิน 1 นครราชสีมา
ภายในอาคารผู้โดยสาร ท่าอากาศยานนครราชสีมา
ประเทศอาร์เจนตินาในพาราลิมปิกฤดูร้อน 2016

| ประเทศอาร์เจนตินา ในพาราลิมปิกฤดูร้อน 2016 |
| --- | --- |

รหัสประเทศ: ARG
เอ็นพีซี: คณะกรรมการพาราลิมปิกแห่งชาติอาร์เจนตินา
ณ รีโอเดจาเนโร, ประเทศบราซิล 7 กันยายน ค.ศ. 2016 (2016-09-07) – 18 กันยายน ค.ศ. 2016 (2016-09-18)
นักกีฬา: 82 คน  ใน 15 ชนิดกีฬา
ผู้เชิญธงชาติ:  กุสตาโว เฟอร์นันเดซ
เหรียญ อันดับ 54:  ทอง 1 เงิน 1 ทองแดง 3 รวม 5 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศอาร์เจนตินา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559  คณะกรรมการพาราลิมปิกแห่งชาติอาร์เจนตินาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 82 คนใน 15 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
|  กรีฑา | 9 | 5 | 14 |

| รวม | 9 | 5 | 14 |
กรีฑา

ผลการแข่งขันดังนี้:
| นักกีฬา | รายการ | ฮีท> ผล | ฮีท> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| มาริโอ ทาทาเรน | 100 ม. T37 | 12.30 | 13 | ไม่ผ่าน | ไม่ผ่าน |
| ดีเอโก มาร์ติน กอนซาเลซ | 100 ม. T35 | 13.38 | 6 Q | 13.45 | 7 |
| ดีเอโก มาร์ติน กอนซาเลซ | 200 ม. T35 | 26.92 | 3 Q | 27.21 | 4 |
| Hernan Barreto | 100 ม. T35 | 13.01 | 3 Q | 12.85 | 3 ! |
| Hernan Barreto | 200 ม. T35 | 27.37 | 4 Q | 26.50 | 3 ! |
| Nicolas Martin Aravena | 100 ม. T35 | 13.53 | 7 Q | 13.45 | 6 |
| Nicolas Martin Aravena | 200 ม. T35 | 28.71 | 6 Q | 27.51 | 6 |
| มารีอาโน โดมิงเกซ | 400 ม. T37 | 57.85 | 9 | ไม่ผ่าน | ไม่ผ่าน |
| มารีอาโน โดมิงเกซ | 1500 ม. T37 | — | — | 4:46.42 | 7 |
ดูเพิ่ม

ประเทศอาร์เจนตินาในโอลิมปิกฤดูร้อน 2016
ประเทศอาร์เจนตินาในพาราลิมปิก
ประเทศอาร์เจนตินาในโอลิมปิก
รายชื่อนักกีฬาอาร์เจนตินาที่ได้รับเหรียญรางวัลพาราลิมปิก
แหล่งข้อมูลอื่น

เว็บไซต์หลัก
คณะกรรมการพาราลิมปิกสากล
ผลและสถิติ
| ด ค กประเทศที่เข้าร่วมแข่งขันพาราลิมปิกฤดูร้อน 2016 ที่ รีโอเดจาเนโร ประเทศบราซิล |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   นักกีฬาผู้ลี้ภัย  |  |
พระอุบาฬี

บทความนี้เกี่ยวกับพระธรรมทูตสมัยกรุงศรีอยุธยา สำหรับพระเถระในสมัยพุทธกาล ดูที่ พระอุบาลี
| พระอุบาฬี |
| --- | --- |
รูปปั้น พระอุบาฬี ในพิพิธภัณฑ์ มหาเถระ
มรณภาพ: พ.ศ. 2298
ตำแหน่งชั้นสูง
ที่อยู่: วัดบุปผาราม 
พระอุบาฬี เป็นพระราชาคณะในรัชสมัยสมเด็จพระเจ้าอยู่หัวบรมโกศแห่งกรุงศรีอยุธยา ที่โปรดให้เดินทางไปยังประเทศศรีลังกาตามคำร้องของฝ่ายศรีลังกา ในการเป็นพระอุปัชฌาย์อุปสมบทแก่สามเณรชาวสิงหล เพื่อสืบทอดพุทธศาสนาในศรีลังกาขณะนั้น อีกทั้งท่านยังเป็นผู้ริเริ่มให้มีการจัดเทศกาลแห่พระเขี้ยวแก้ว (เอสาละ เปราเหรา) ในเมืองกัณฏี ซึ่งเป็นประเพณีที่มีชื่อเสียงและถือเป็นสัญลักษณ์ของศรีลังกา
ท่านเป็นที่จดจำในเรื่องความกล้าหาญที่ได้ข้ามน้ำข้ามทะเลไปยังศรีลังกา และได้มรณภาพที่นั่นนับเป็นพระธรรมทูตที่ยิ่งใหญ่ที่สุดในประวัติศาสตร์ไทย
ประวัติ

พระอุบาฬี เมื่อแรกได้พานักอยู่ที่วัดธรรมาราม ซึ่งเป็นวัดเล็ก ๆ มีอาณาเขตทิศเหนืออยู่ติดกับวัดท่าการ้อง ทิศใต้อยู่ติดกับวัดกษัตราธิราช ทิศตะวันออกอยู่ติดกับแม่น้ำเจ้าพระยา ทิศตะวันตกอยู่ติดกับถนนบางบาล  ตั้งอยู่ที่ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ในปี พ.ศ. 2295 พระธรรมทูตชุดแรกจากกรุงศรีอยุธยานำโดยพระอุบาลี เดินทางไปยังศรีลังกา โดยจำพรรษาอยู่ที่วัดบุปผาราม ซึ่งปัจจุบันคือ วัดมัลวัตตะ ตั้งอยู่ที่เมืองแคนดี้ คณะพระธรรมทูตของไทย ได้บรรพชา และอุปสมบท สามเณรสรณังกร และคณะเป็นพระกว่า 700 รูปภายในระยะเวลา 3 ปี ทั้งยังร่วมกันฟื้นฟูพุทธศาสนาในศรีลังกา จนนำไปสู่การก่อตั้งคณะสงฆ์นิกายใหญ่ที่สุด และทรงอิทธิพลที่สุดในศรีลังกา ชื่อว่า สยามวงศ์
มรณภาพ

พระอุบาฬีมรณภาพด้วยโรคหูอักเสบ ภายในกุฏิวัดบุปผาราม (มัลวัตตวิหาร) เมื่อปี พ.ศ. 2298 พระเจ้าแผ่นดินศรีลังกาให้จัดพิธีถวายเพลิงศพอย่างยิ่งใหญ่สมเกียรติ โดยจัดขึ้นที่สุสานหลวงนามว่าอาดาหะนะมะลุวะ ปัจจุบันคือวัดอัศคิริยะเคดิเควิหาร เมืองกัณฏี ซึ่งปัจจุบันได้ก่ออิฐล้อมสถานที่เผาศพท่านไว้ หลังเสร็จสิ้นพิธีถวายเพลิงศพแล้ว ทรงรับสั่งให้สร้างเจดีย์บนยอดเขาใกล้วัดอัสคีริยะบรรจุอัฏฐิเพื่อสักการบูชาซึ่งมีปรากฏอยู่จนถึงปัจจุบัน กุฏิท่านพระอุบาลีและห้องพักของท่านได้รับการอนุรักษ์ไว้เป็นอย่างดีแม้จะเป็นเพียงห้องเล็ก ๆ มีเพียงเตียงเก่าๆและโต๊ะเก้าอี้อีกหนึ่งชุดเท่านั้น บริขารและสิ่งของที่ท่านเคยใช้สอยที่ยังเหลืออยู่ ชาวศรีลังกาก็ถือว่าเป็นสิ่งที่ควรเคารพเช่นกันและได้เก็บรักษาไว้จนทุกวันนี้
ดูเพิ่ม

สยามนิกาย
งานประกาศผลรางวัลออสการ์ ครั้งที่ 49

งานประกาศผลรางวัลออสการ์ ครั้งที่ 49 เป็นงานมอบรางวัลสำหรับภาพยนตร์ที่เข้าฉายในปีค.ศ. 1976
รางวัล

ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
รางวัล > Best Picture

Rocky
All the President's Men
Bound for Glory
Network
Taxi Driver
รางวัล > Best Actor in a Leading Role

Network - Peter Finch
Network - William Holden
Rocky - Sylvester Stallone
Seven Beauties - Giancarlo Giannini
Taxi Driver - Robert De Niro
รางวัล > Best Actress in a Leading Role

Network - Faye Dunaway
Carrie - Sissy Spacek
Cousin, cousine - Marie-Christine Barrault
Face to Face - Liv Ullmann
Rocky - Talia Shire
รางวัล > Best Actor in a Supporting Role

All the President's Men - Jason Robards
Marathon Man - Laurence Olivier
Network - Ned Beatty
Rocky - Burgess Meredith
Rocky - Burt Young
รางวัล > Best Actress in a Supporting Role

Network - Beatrice Straight
All the President's Men - Jane Alexander
Carrie - Piper Laurie
Taxi Driver - Jodie Foster
Voyage of the Damned - Lee Grant
รางวัล > Best Director

Rocky - John G. Avildsen
All the President's Men - Alan J. Pakula
Face to Face - Ingmar Bergman
Network - Sidney Lumet
Seven Beauties - Lina Wertmuller
รางวัล > Best Original Screenplay

Network - Paddy Chayefsky
Cousin, cousine - Jean Charles Tacchella and Daniele Thompson
The Front - Walter Bernstein
Rocky - Sylvester Stallone
Seven Beauties - Lina Wertmuller
รางวัล > Best Adapted Screenplay

All the President's Men - William Goldman
Bound for Glory - Robert Getchell
Fellini's Casanova - Federico Fellini and Bernandino Zapponi
The Seven-Per-Cent Solution - Nicholas Meyer
Voyage of the Damned - Steve Shagan and David Butler
รางวัล > Best Cinematography

Bound for Glory - Haskell Wexler
รางวัล > Best Art Direction-Set Decoration

All the President's Men - George Jenkins and George Gaines
รางวัล > Best Costume Design

Fellini's Casanova - Danilo Donati
รางวัล > Best Sound

All the President's Men - Arthur Piantadosi , Les Fresholtz , Rick Alexander and James E. Webb
รางวัล > Best Film Editing

Rocky - Richard Halsey and Scott Conrad
รางวัล > Best Music, Original Song

A Star Is Born - Barbra Streisand and Paul Williams for the song Evergreen (Love Theme from A Star Is Born)
รางวัล > Best Music, Original Score

The Omen - Jerry Goldsmith
รางวัล > Best Music, Original Song Score and Its Adaptation or Best Adaptation Score

Bound for Glory - Leonard Rosenman
รางวัล > Best Short Film, Animated

Leisure
รางวัล > Best Short Film, Live Action

In the Region of Ice
รางวัล > Best Documentary, Short Subjects

Number Our Days
รางวัล > Best Documentary, Features

Harlan County U.S.A.
รางวัล > Best Foreign Language Film

Black and White in Color - Ivory Coast
แหล่งข้อมูลอื่น

งานประกาศผลรางวัลออสการ์ ครั้งที่ 49 เก็บถาวร 2008-12-20 ที่ เวย์แบ็กแมชชีน ที่เว็บไซต์ IMDb
ฟ่าน เย่

นักประวัติศาสตร์ชาวจีนในศตวรรษที่ 5
ฟ่าน เย่  (จีน: 范曄; ค.ศ. 398 – 23 มกราคม ค.ศ. 446) ชื่อรอง เว่ย์จง (蔚宗) เป็นนักประวัติศาสตร์และขุนนางชาวจีนของราชวงศ์หลิวซ่งในยุคราชวงศ์เหนือ-ใต้ เป็นผู้รวบรวมของตำราประวัติศาสตร์โฮ่วฮั่นชู
ฟ่าน เย่เป็นบุตรชายคนที่ 4 ของฟ่าน ไท่ (范泰) ฟ่าน เย่เกิดในบริเวณที่เป็นเช่าซิง มณฑลเจ้อเจียงในปัจจุบัน แต่บ้านเกิดของฟ่าน เย่อยู่ที่นครหนานหยาง มณฑลเหอหนาน
ฟ่าน เย่เป็นผู้ถืออเทวนิยมซึ่งวิพากย์วิจารณ์ศาสนาพุทธ, หยินหยาง และแนวคิดดเรื่องอาณัติแห่งสวรรค์อย่างหนัก โดยอ้างถึงการศึกษาทางวิทยาศาสตร์ของจาง เหิงเป็นหลักฐาน
ฟ่าน เย่มีชีวประวัติอยู่ในซ่งชู (เล่มที่ 69)
พระเจ้าขงเจี่ย

| พระเจ้าขงเจี่ย 1789 ปีก่อนคริสตกาล	 - 1758 ปีก่อนคริสตกาล |
| --- | --- |
 ขงเจี่ย พระเจ้าขงเจี่ย
ครองราชย์: 1810 ปีก่อนคริสตกาล	 - 1789 ปีก่อนคริสตกาล
รัชกาลก่อนหน้า: พระเจ้าจิ่น
รัชกาลถัดไป: พระเจ้าเกา
ประสูติ: ไม่ปรากฏ
สวรรคต: 1758 ปีก่อนคริสตกาล
พระราชบุตร: พระเจ้าเกา
พระเจ้าขงเจี่ย
พระราชบิดา: พระเจ้าปู้เจี้ยง
พระเจ้าขงเจี่ย (จีน: 孔甲) เป็นกษัตริย์จีนรัชกาลที่ 14 แห่งราชวงศ์เซี่ย เป็นพระราขโอรสของพระเจ้าปู้เจี้ยง ทรงครองราชย์ระหว่าง 1789 ปีก่อนคริสตกาล	 - 1758 ปีก่อนคริสตกาล รวมปีรัชกาลได้ 31 ปี ในปี 1758 ปีก่อนคริสตกาล พระองค์สวรรคต พระราชโอรสของพระองค์ พระเจ้าเกาขึ้นสืบราชวงศ์
พระพิพิธภักดี (ตนกูมุกดา อับดุลบุตร)

| พระพิพิธภักดี (ตนกูมุกดา อับดุลบุตร) ท> จ. |
| --- | --- |

ข้อมูลส่วนบุคคล
เสียชีวิต: 24 สิงหาคม พ.ศ. 2512
บุพการี: พระยาพิพิธเสนามาตยาธิบดีศรีสงคราม (นิโวะ อับดุลละบุตร) (บิดา)

อำมาตย์ตรี พระพิพิธภักดี (ตนกูมุกดา อับดุลบุตร)  เป็นบุตรชายคนโตของพระยาพิพิธเสนามาตยาธิบดีศรีสงคราม (นิโวะ อับดุลละบุตร)เจ้าเมืองยะหริ่งคนที่ 7 (คนสุดท้าย)
ประวัติ

พระพิพิธภักดี มีน้อง 5 คน คือ ตนกูไซนับ, ตนกูบือเซาะ, ตนกูบราเฮม (บันเทิง อับดุลบุตร), ตนกูมะหะหมัด (พยงค์ อับดุลบุตร) และตนกูเยาะ เคยได้รับแต่งตั้งเป็นผู้ว่าราชการจังหวัดสตูล ต่อมาได้ลาออกจากตำแหน่งเพื่อลงสมัครเลือกตั้งเป็นสมาชิกสภาผู้แทนราษฎรจังหวัดปัตตานี ซึ่งพระพิพิธภักดีได้รับเลือกตั้งถึง 3 สมัยด้วยกัน ภายหลังได้รับการแต่งตั้งให้เป็นสมาชิกวุฒิสภา 1 สมัย
ต่อมาป่วยเป็นอัมพาต จึงวางมือทางการเมือง และบันเทิง อับดุลบุตร (ตนกูบราเฮม) ได้ลงสมัครรับเลือกตั้งสมาชิกสภาผู้แทนราษฎรแทน พระพิพิธภักดี ได้ถึงแก่อนิจกรรมเมื่อวันที่ 24 สิงหาคม พ.ศ. 2512 โดยมีภรรยา 3 คน คือ
ตนกูเยาะ  มีบุตร 1 คน คือ ตนกูอิสมาแอ
ตนกูซง  มีบุตร 1 คน คือ ตนกูอับดุลฮามิด (มานพ พิพิธภักดี) พระบิดาในพระราชินีเติงกูอานิสแห่งรัฐกลันตัน
นางสวาสดิ์ มีบุตร 1 คน ธิดา 3 คน ดังนี้
ตนกูนูรดิน (นายวัยโรจน์ พิพิธภักดี)
ตนกูรอซีดะห์ (นางวัลภา สมุทรโคจร)
ตนกูซาบีดะห์ (คุณหญิงวุจจิรา เด่นอุดม) สมรสกับ พล.อ.ณรงค์ เด่นอุดม อดีตแม่ทัพภาคที่ 4
ตนกูอาซีซะห์ (นางวัฒนาวิไล อับดุลบุตร)
สืบราชสกุลเจ้าผู้ครองเมืองปัตตานี

พระพิพิธภักดี ได้รับพระราชทานพระบรมราชวโรกาสให้เข้าร่วมในพระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช เมื่อวันที่ 4 พฤษภาคม พ.ศ. 2493 ในฐานะผู้สืบราชสกุลเจ้าผู้ครองเมืองปัตตานี (เจ้าเมืองประเทศราช)
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.)
ประเทศรวันดาในโอลิมปิกฤดูร้อน 2016

ประเทศรวันดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติรวันดาได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 2 | 3 |
|  จักรยาน | 2 | 0 | 2 |
|  ว่ายน้ำ | 1 | 1 | 2 |
| รวม | 4 | 3 | 7 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- |
| Ambroise Uwiragiye | Men's marathon | 2:25:57 | 99 |
| Claudette Mukasakindi | Women's marathon | 3:05:57 | 126 |
| Salome Nyirarukundo | Women's 10000 m | 32:07.80 | 27 |
ดูเพิ่ม

ประเทศรวันดาในพาราลิมปิกฤดูร้อน 2016
พระราชวังแลมเบธ

| พระราชวังแลมเบธ |
| --- | --- |

ประเภท: พระราชวัง
ที่ตั้ง: แลมเบธ, ลอนดอน
พิกัด: 51°29′44″N 0°7′11″W﻿ / ﻿51.49556°N 0.11972°W﻿ / 51.49556; -0.11972
สถาปัตยกรรม: ทิวดอร์
เจ้าของ: อาร์ชบิชอปแห่งแคนเทอร์เบอรี
ตำแหน่งที่ตั้งพระราชวังแลมเบธในเกรเทอร์ลอนดอน
พระราชวังแลมเบธ (อังกฤษ: Lambeth Palace) เป็นที่พำนักในลอนดอนอย่างเป็นทางการของอาร์ชบิชอปแห่งแคนเทอร์เบอรี ตั้งอยู่ทางเหนือของย่านแลมเบธ ในกรุงลอนดอน บนฝั่งใต้ของแม่น้ำเทมส์ และอยู่ห่างพระราชวังเวสต์มินสเตอร์ ที่อยู่คนละฝั่งแม่น้ำไปทางทิศตะวันออกเฉียงใต้ประมาณ 400 หลา (370 เมตร)
ประวัติ

ในขณะที่ที่พำนักเดิมของอาร์ชบิชอปแห่งแคนเทอร์เบอรีอยู่ที่แคนเทอร์เบอรี เคนต์ แต่เดิมสถานที่แห่งนี้เรียกว่าคฤหาสน์แห่งแลมเบธหรือบ้านแลมเบธ ซึ่งมุขมณฑลซื้อไปเมื่อราวปี 1200 และนับแต่นั้นมาก็ทำหน้าที่เป็นบ้านพักของอาร์ชบิชอปในลอนดอน
ตลอดประวัติศาสตร์อันยาวนาน พระราชวังแลมเบธได้ผ่านเหตุการณ์สำคัญและมีบทบาทสำคัญในทั้งกิจการทางศาสนาและการเมืองของอังกฤษ เป็นสถานที่พำนัก การสักการะ และการบริหารงานของอาร์คบิชอป และยังเป็นสถานที่พบปะสำหรับสภาและการประชุมคริสตจักรที่สำคัญอีกด้วย
ในช่วงการปฏิรูปศาสนาในอังกฤษในศตวรรษที่ 16 พระราชวังแลมเบธได้กลายเป็นศูนย์กลางของการโต้เถียงอาร์ชบิชอป เช่น โธมัส แครนเมอร์ และวิลเลียม ลอด ซึ่งมีบทบาทสำคัญในการก่อตั้งคริสตจักรแห่งอังกฤษ อาศัยอยู่ที่พระราชวังและทำการตัดสินใจครั้งสำคัญที่จะมีอิทธิพลต่ออนาคตของคริสตจักร
พระราชวังแห่งนี้ยังเป็นสถานที่หลบภัยและสถานที่ศักดิ์สิทธิ์ในช่วงที่เกิดเหตุการณ์ความไม่สงบทางการเมือง เป็นที่พักพิงแก่บุคคลสำคัญ เช่น พระคาร์ดินัลเรจินัลด์ โพล และอาร์ชบิชอปวิลเลียม ลอด เมื่อพวกเขาเผชิญกับการข่มเหง
ในช่วงสงครามโลกครั้งที่สอง พระราชวังแลมเบธได้รับความเสียหายอย่างหนักในช่วงสงครามสายฟ้าแลบ ส่งผลให้ห้องโถงใหญ่และห้องสวดมนต์ได้รับความเสียหายอย่างรุนแรง แต่ภายหลังก็ได้รับการบูรณะให้กลับมาดังเดิม
ตลอดหลายศตวรรษที่ผ่านมา พระราชวังแลมเบธได้รับการบูรณะและขยายหลายครั้ง โดยมีรูปแบบสถาปัตยกรรมที่แตกต่างกัน สะท้อนให้เห็นถึงรสนิยมและความต้องการของผู้อยู่อาศัยที่เปลี่ยนแปลงไป
ในปัจจุบัน พระราชวังแลมเบธยังคงเป็นที่ประทับอย่างเป็นทางการของอาร์ชบิชอปแห่งแคนเทอร์เบอรีและ ยังคงเป็นสัญลักษณ์สำคัญของมรดกและอิทธิพลของคริสตจักรแองกลิคัน โดยจะเปิดให้ประชาชนเข้าชมเป็นครั้งคราว โดยให้ผู้เยี่ยมชมได้สำรวจห้องประวัติศาสตร์และเรียนรู้เพิ่มเติมเกี่ยวกับบทบาทที่สำคัญในประวัติศาสตร์อังกฤษ
พระอุปคุต

พระอุปคุต ประดิษฐานภายในวิหารพระอุปคุต วัดบวรนิเวศวิหาร กรุงเทพมหานคร
พิธีแห่อัญเชิญพระอุปคุตจากแม่น้ำโขงไปวัดพระธาตุพนม ก่อนเริ่มพิธีนมัสการพระธาตุพนม
พระอุปคุต หรืออีกชื่อคือ พระอุปคุปต์ (Upagupta) เป็นพระภิกษุองค์สำคัญองค์หนึ่งในสมัยพระเจ้าอโศกมหาราช และเป็นปฐมาจารย์แห่งนิกายสรวาสติวาท ซึ่งชื่อ "อุปคุต" มีความหมายว่า ผู้คุ้มครองรักษา
พระอุปคุตเป็นพระที่เป็นที่นิยมนับถือของชาวอินเดีย มอญ และชาวไทยวน และอีสาน  สมัยก่อนพระมอญได้นำพระบัวเข็มมาถวายพระบาทสมเด็จพระจอมเกล้าเจ้าอยู่หัว ในตอนที่พระองค์ผนวชอยู่ แม้แต่พระบาทสมเด็จพระจุลจอมเกล้าเจ้าอยู่หัว ก็ยังทรงกล่าวถึงความเป็นมาในพระราชนิพนธ์พระราชพิธีสิบสองเดือนด้วย
ประวัติ > ประวัติ

เชื่อกันมาว่า พระอุปคุตมีอิทธิฤทธิ์ปราบท้าววสวัตตี  มีเรื่องเล่ามาว่าประมาณปลายพุทธศตวรรษที่ 2 หลังพุทธปรินิพพาน ณ กรุงปาฏลีบุตร (ปัจจุบันคือเมืองปัฏนา รัฐพิหาร ประเทศอินเดีย) พระเจ้าอโศกมหาราช ผู้ครองราชสมบัติในขณะนั้น ทรงเลื่อมใสในพระพุทธศาสนาเป็นอย่างยิ่ง ได้ฉลองสมโภชพระสถูปเจดีย์ทั้งหมดที่พระองค์สร้างอย่างยิ่งใหญ่ ตลอด 7 ปี 7 เดือน 7 วัน แต่ถูกพญามารมาผจญ ท่านจึงนิมนต์พระอุปคุตไปปราบพญามารจนยอมแพ้
ปัจจุบันยังมีความเชื่อในหมู่ชาวไทยวนว่า พระบัวเข็มหรือพระอุปคุตยังมีชีวิตอยู่ ในทุกวันขึ้น 15 ค่ำที่ตรงกับวันพุธ ชาวไทยวนจะเรียกว่าเป็น "วันเป็งปุ๊ด" พระอุปคุตจะออกบิณฑบาตในร่างเณรน้อย และจะออกมาเวลาเที่ยงคืน  ด้วยเหตุนี้จึงเกิดประเพณีตักบาตรกลางคืนขึ้น
ประวัติ > ความสับสนกับพระบัวเข็ม

พระอุปคุตมักถูกสับสนกับ พระบัวเข็ม ซึ่งเป็นพระในตำนานของพม่า-มอญ-ล้านนา ซึ่งแตกต่างกันกับพระอุปคุตทั้งในทางประติมากรรมและประวัติของพระทั้งสององค์ที่แตกต่างกัน อย่างไรก็ตามในทางพระเครื่องมักถือให้พระอุปคุตเป็นพระองค์เดียวกับ ในทางพระเครื่องมีประวัติว่า "พระบัวเข็ม" เดิมเป็นพระพุทธรูปมอญ เข้ามาแพร่หลายในไทยช่วงสมัยรัชกาลที่ 3 โดยพระรามัญได้นำมาถวายพระวชิรญาณภิกขุ (ต่อมาคือ พระบาทสมเด็จพระจอมเกล้าเจ้าอยู่หัว รัชกาลที่ 4) โดยเชื่อในพุทธคุณว่าเป็นพระศักดิ์สิทธิ์ ก่อให้เกิดลาภผล ความมั่งมี ขจัดภยันตราย และมีอิทธิฤทธิ์ในทางขอฝนอีกด้วย
ที่ปราจีนบุรี มีผู้พบพระพุทธรูป เป็นพระบัวเข็มที่แกะสลักด้วยไม้ลอยน้ำมา จึงได้อัญเชิญไปประดิษฐานที่ วัดใหม่ท่าพาณิชย์ อำเภอกบินทร์บุรี จังหวัดปราจีนบุรี